કાળઝાળ ગરમીના દિવસોમાં પાણીજન્ય અને વાહકજન્ય રોગચાળા સામે લોકજાગૃતિ કેળવવા તેમજ આગામી ચોમાસા દરમિયાન સંભવિત રોગચાળા સામે જિલ્લા આરોગ્ય એલર્ટ થયુ છે. જિલ્લા મેલેરિયા શાખા દ્વારા ડોર ટૂ ડોર પાણીની ચકાસણી ઝુંબેશ હાથ ધરવામાં આવી છે. તેના ચોથા દિવસે તાવના વધુ ૩૭૬ દર્દીઓ મળી આવ્યા હતાં. તેમને સારવાર આપવામાં આવી હતી અને મચ્છરનો ઉપદ્રવ કરતા પોરા ૯૩૬ સ્થળ ઉપરથી મળી આવ્યા હતાં. તેનો નાશ કરવામાં આવ્યો હતો.